[1.pielikums](https://likumi.lv/doc.php?id=268342#piel1)
Ministru kabineta
2018.gada \_\_\_.\_\_\_\_\_\_\_\_\_\_\_ noteikumiem Nr.\_\_\_

**Skolēnam plānotie sasniedzamie rezultāti caurviju prasmēs, beidzot 3., 6. un 9. klasi**

|  |  |  |
| --- | --- | --- |
| **Beidzot 3. klasi** | **Beidzot 6. klasi** | **Beidzot 9. klasi** |
| **1** | **2** | **3** |
| 1. **Kritiskā domāšana un problēmrisināšana**
 |
| 1.1. Vienkāršu informāciju salīdzina, interpretē, novērtē, savieno un grupē pēc dotiem kritērijiem. | 1.1. Salīdzina, interpretē, novērtē, savieno informāciju, grupē to pēc dotiem un paša radītiem kritērijiem.  | 1.1. Mērķtiecīgi izzina, analizē, izvērtē un savieno dažāda veida informāciju un situācijas, izprot to kontekstu.  |
| 1.2. Ar pieaugušā atbalstu izvirza mērķi, piedāvā risinājumus, izvēlas labāko risinājumu.  | 1.2. Ar pieaugušā atbalstu nosaka reālas vajadzības, izvirza mērķi, piedāvā risinājumus, izvēlas labāko un nolemj to īstenot. | 1.2. Nosaka reālas vajadzības un raksturo problēmas būtību, izvirza mērķi, piedāvā risinājumus, izvēlas labāko un nolemj to īstenot. |
| 1.3. Ar pieaugušā atbalstu veido izvēlētās problēmas risinājuma plānu, īsteno to un izvērtē rezultātu, mācoties vairākas problēmrisināšanas stratēģijas.  | 1.3. Veido izvēlētās problēmas risinājuma plānu, to īsteno, izmantojot situācijai piemērotas problēmrisināšanas stratēģijas; izvērtē paveikto pēc paša radītiem kritērijiem un apsver uzlabojumus. | 1.3. Veido izvēlētās problēmas risinājuma plānu, īsteno to un, ja nepieciešams, procesā plāna realizāciju pielāgo situācijai. Kompleksās situācijās lieto piemērotas problēmrisināšanas stratēģijas; izvērtē paveikto un plāno uzlabojumus turpmākajam darbam. |
| 1. **Jaunrade un uzņēmējspēja**
 |
| 2.1. Ir atvērts jaunai pieredzei; ar prieku fantazē par iespējamiem neierastiem risinājumiem. | 2.1. Nebijušas situācijas uztver ar ieinteresētību; ļaujas iztēlei un spontanitātei, lai veidotu neikdienišķas sakarības. Uzņemas risku mēģināt paveikt kaut ko nebijušu. | 2.1. Uz pasauli raugās ar zinātkāri, iztēlojas nebijušus risinājumus; ir gatavs pieņemt nenoteiktību un jaunus izaicinājumus. |
| 2.2. Uzdod jautājumus par esošo situāciju un ar pieaugušā atbalstu izmanto vairākas radošās domāšanas stratēģijas, lai radītu idejas; iedvesmojas no citu darbiem. | 2.2. Izvērtē situāciju un izmanto radošās domāšanas stratēģijas, lai nonāktu pie idejām esošās situācijas pilnveidei; iedvesmojas no citu idejām, tās papildina. | 2.2. Izzina situāciju no dažādiem skatu punktiem, lieto un pielāgo situācijai atbilstošas radošās domāšanas stratēģijas, lai nonāktu pie jaunām un noderīgām idejām; iedvesmojas no citu pieredzes.  |
| 2.3. Ar pieaugušā atbalstu iztēlojas, ko un kā savā ikdienā varētu pilnveidot, un īsteno savu ieceri. | 2.3. Saskata vairākas iespējas, ko un kā savā tuvākajā apkaimē pilnveidot. Izzina pieejamos resursus (cilvēku, zināšanu, kapitāla, infrastruktūras) un rod jaunus, lai ieceri īstenotu. | 2.3. Saskata dažādas iespējas uzlabot savu un citu labklājību, izzinot savas un citu vajadzības.Elastīgi un izsvērti izmanto pieejamos resursus (cilvēku, zināšanu, kapitāla, infrastruktūras) un rod jaunus, lai īstenotu savu ieceri. |
| 2.4. Ar pieaugušā atbalstu nonāk pie sev jaunas un noderīgas idejas, to īsteno; neizdošanās gadījumā nepadodas, bet mēģina vēlreiz. | 2.4. Viens vai grupā spēj jau esošiem risinājumiem vai produktiem vairot pievienoto vērtību; strukturē darbu un resursus, lai radīto ideju realizētu; saskaroties ar grūtībām, meklē atbalstu un to izmanto. | 2.4. Viens vai grupā spēj radīt jaunu un sev vai citiem noderīgu produktu vai risinājumu, prot vadīt procesu no idejas radīšanas līdz tās īstenošanai un, saskaroties ar grūtībām, neatlaidīgi meklē un rod risinājumu. |
| 1. **Pašvadīta mācīšanās**
 |
| 3.1. Ar pedagoga atbalstu izvirza mērķi mācību uzdevumā un plāno savas darbības soļus, lai to izpildītu. | 3.1. Patstāvīgi izvirza vairākus mācīšanās mērķus un plāno to īstenošanu viens un grupā ar citiem. | 3.1. Izvirza īstermiņa un ilgtermiņa mērķus, plāno to īstenošanas soļus, uzņemas atbildību par to izpildi.  |
| 3.2. Pastāsta par savas mācīšanās progresu un prasmēm, kas padodas vislabāk, kā arī neizdošanos un kļūdām. | 3.2. Nosauc savas darbības stiprās puses un tās, kuras vēl jāpilnveido, un analizē personiskās īpašības un uzvedību, kas ietekmē izvēli, panākumus vai neizdošanos. Prot pastāstīt par sava padarītā progresu, izmantojot vienotu kritēriju sistēmu. | 3.2. Patstāvīgi analizē savas darbības saistību ar personiskajām īpašībām un uzvedību.Identificē savas darbības stiprās puses un ar pedagoga atbalstu rod dažādus veidus, kā attīstīt savas domāšanas un uzvedības pilnveidojamās puses. |
| 3.3. Nosauc un izmanto vairākas uzmanības noturēšanas, iegaumēšanas un atcerēšanās stratēģijas.  | 3.3. Lieto dažādas domāšanas stratēģijas atbilstoši mācību kontekstam. | 3.3. Izmanto savas domāšanas stiprās puses un situācijai atbilstošas domāšanas stratēģijas, lai attīstītu savas spējas un uzlabotu sniegumu. |
| 3.4. Skaidro dažādu emociju ietekmi uz savu domāšanu un uzvedību.Ikdienišķās situācijās emocijas pauž sociāli pieņemamā veidā. | 3.4. Pauž savas emocijas sociāli pieņemamā veidā arī neikdienišķās situācijās; skaidro faktorus, kas mācību situācijā rada dažādas emocijas, motivē sevi darbībai. Patstāvīgi lieto apgūtos stresa pārvaldīšanas paņēmienus. | 3.4. Mācību procesa laikā vada emocijas un uzvedību sociāli pieņemamā veidā. Analizē domu un emociju ietekmi uz atbildīgu personisko lēmumu pieņemšanu. |
| 3.5. Mācību procesā ar pedagoga atbalstu seko iepriekš izvirzītu snieguma kritēriju izpildei un novērtē savu mācību darbu un mācīšanās pieredzi. | 3.5. Patstāvīgi seko iepriekš izvirzītu snieguma kritēriju izpildei un mācību procesā nosaka, vai un kā sniegumu uzlabot. | 3.5. Patstāvīgi veido savus kritērijus, kas liecina par mērķa sasniegšanu, izzina sava padarītā progresu un nosaka, vai un kā uzlabot sniegumu; kļūdas izmanto, lai mērķtiecīgi mainītu savu darbību. Mācīšanās gaitā pārplāno dažus soļus, lai nonāktu pie labāka risinājuma. |
| 1. **Sadarbība**
 |
| 4.1. Pauž vārdos savas vajadzības, domas un emocijas, kā arī skaidro, kā citu sejas izteiksme un ķermeņa valoda saistās ar konkrētu emociju un kā emocijas ietekmē attiecības ar citiem.  | 4.1. Mācās patstāvīgi pārvaldīt savas emocijas un saglabā labvēlīgu attieksmi saskarsmē ar citiem. | 4.1. Izvērtē citu cilvēku emocijas un rīcības iemeslus, izrāda empātiju un pielāgo savu uzvedību un komunikācijas veidu atbilstoši situācijai.  |
| 4.2. Pārliecinās, kā sarunas partneris ir sapratis teikto.Ar pieaugušā atbalstu virza sarunu ar mērķi saprasties un apzināti lieto savas sociālās prasmes, lai ar citiem nodibinātu un uzturētu pozitīvas attiecības un iesaistītos sociālās aktivitātēs. | 4.2. Saziņā ar citiem atbilstoši situācijai lieto dažādus saziņas veidus un veido sarunu ar cilvēku, kuram ir atšķirīgs viedoklis; atzīst un respektē viedokļu dažādību, pieņem kopējus lēmumus par piemērotāko rīcību un risina konfliktus pazīstamās situācijās. | 4.2. Pauž savu un uzklausa otra viedokli, ievērojot cieņu pret sarunas partneri, rod vienojošu viedokli situācijā, kad pusēm ir atšķirīgi uzskati. Nepieciešamības gadījumā uzņemas sarunas vadību; sasniedz abpusēji pieņemamus kompromisus un tiecas pēc taisnīga risinājuma. |
| 4.3. Sadarbojas ar citiem kopēju konstruktīvu uzdevumu veikšanai. | 4.3. Strādā komandā, orientējas uz līdzvērtīgu ieguldījumu, pieņem un sadarbojas ar dažādiem cilvēkiem, lai sasniegtu konkrētu mērķi. | 4.3. Sadarbojas ar citiem atbilstoši situācijai, kā arī veido un vada komandu, respektējot citu cilvēku vajadzības.  |
| 1. **Pilsoniskā līdzdalība**
 |
| 5.1. Saskata vienkāršas kopsakarības sabiedrībā (klasē, skolā, ģimenē un vietējā kopienā). | 5.1. Saskata kopsakarības sabiedrībā, vidē un kopienā nacionālā mērogā, kā arī savu ietekmi, lomu un nepieciešamību iesaistīties savas kopienas dzīves uzlabošanā; skaidro vienas rīcības dažādās sekas (uz citiem cilvēkiem, attiecībām, vidi).  | 5.1. Skaidro savu skatījumu par kopsakarībām sabiedrībā, vidē, kopienā Eiropas mērogā un pamato to, saistot ar dažādos avotos gūtu informāciju un statistikas datiem; analizē, kā atsevišķu indivīdu rīcība ietekmē sabiedrību un vidi. |
| 5.2. Ievēro, ka dažādiem cilvēkiem ir atšķirīgi viedokļi, nosauc savas vērtības; ar pieaugušā atbalstu rīkojas saskaņā ar savām vērtībām. | 5.2. Meklē pamatojumu citu rīcībai un viedokļiem, nosauc un pamato savas, ģimenes locekļu, skolas vērtības.Rīkojas saskaņā ar savām vērtībām. | 5.2. No pieredzes un analizējot dažādus avotus, secina, kā vērtības laika gaitā var mainīties; balstoties savās vērtībās, izvēlas pasākumus, kuros iesaistīties, un nepieciešamības gadījumā iesaista citus, paskaidro un pamato savu izvēli vai iemeslus neiesaistīties.Virza savu rīcību saskaņā ar savām vērtībām, pamato savas izvēles. |
| 5.3. Piedalās noteikumu un ar mācīšanos saistītu lēmumu pieņemšanā un ar pieaugušā atbalstu rīkojas atbilstoši sabiedrībā pieņemtajām normām. Veic uzticētos pienākumus, saskata, ka rīcībai ir sekas, un uzņemas atbildību par savu darbu. | 5.3. Piedalās noteikumu un ar mācīšanos saistītu lēmumu pieņemšanā, mācību procesa plānošanā, pamato ar to saistītās izvēles; meklē visiem iesaistītajiem labāko risinājumu un ievēro sev izvirzītos noteikumus, lai uz viņu varētu paļauties.Uzņemas atbildību ģimenē un attiecībās ar draugiem, skaidro, kā rīkoties atbildīgi un veidot uzticēšanos. | 5.3. Patstāvīgi ievēro sev izvirzītos noteikumus, lai būtu uzticams un uz viņu varētu paļauties.Analizē savu iesaisti globālos procesos un rīkojas atbildīgi. Skaidro savas rīcības sekas un uzņemas par to atbildību. |
| 5.4. Ar pieaugušā atbalstu iesaistās skolas dzīves uzlabošanā un nosaka, kas pēc tam ir mainījies. | 5.4. Iesaistās vietējās kopienas dzīves uzlabošanā un analizē, vai un kā iesaiste mainījusi kopienas dzīvi.  | 5.4. Piedāvā īstenojamus un ilgtspējīgus risinājumus vietējās kopienas dzīves uzlabošanai, sadarbībā ar citiem kādu no tām īsteno un pamato savas iesaistes jēgu. |
| 1. **Digitālā pratība**
 |
| 6.1. Izmanto digitālās tehnoloģijas mācību uzdevumu veikšanai pēc norādījumiem. | 6.1. Izmanto digitālās tehnoloģijas zināšanu ieguvei, apstrādei, prezentēšanai, pārraidei un pamato digitālo tehnoloģiju lietojuma nepieciešamību. | 6.1. Izvēlas un izmanto iecerei vai uzdevumam piemērotākās digitālo tehnoloģiju sniegtās iespējas; lieto tās pašrealizācijai, daudzveidīga satura radīšanai. |
| 6.2. Nosaka digitālās komunikācijas veidus un ar pieaugušā atbalstu skaidro to mērķus. | 6.2. Nosaka digitālās komunikācijas veidus, to mērķus, formātus un ietekmi uz auditoriju; izmanto digitālās tehnoloģijas komunikācijai un sadarbībai. | 6.2. Atbildīgi izmanto digitālo komunikāciju konkrētiem mērķiem, izsverot tās piemērotību mērķgrupas vajadzībām. |
| 6.3. Atpazīst mediju radītus un popularizētus simbolus. | 6.3. Analizē mediju lomu realitātes konstruēšanā un novērtē dažādu informācijas avotu, tajā skaitā digitālā formā pieejamo avotu, ticamību. | 6.3. Kritiski analizē mediju radīto realitāti un informācijas ticamību, rada savu mediju saturu. |
| 6.4. Skaidro, kā digitālās tehnoloģijas ietekmē ikdienu, ar pieaugušā atbalstu veido veselīgus paradumus digitālo tehnoloģiju lietošanā. | 6.4. Skaidro savu izpratni par digitālo tehnoloģiju lomu sabiedrībā un pašrealizācijā; ievēro veselīgus tehnoloģiju lietošanas paradumus. | 6.4. Analizē un novērtē tehnoloģiju ietekmi uz vidi, garīgo un fizisko veselību; ievēro veselīgus tehnoloģiju lietošanas paradumus, pamato to nepieciešamību. |

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs      Kārlis Šadurskis

Vizē:

Valsts sekretāre                             Līga Lejiņa

I.Upeniece

67814244, ineta.upeniece@visc.gov.lv